
SURAH AT-TUUR 


Surah Bukit Tursina 

(Makkiyah) 




Dengan nama Allah 

Yang Maha Penyayang dan Maha Pengasih 





O 







" Demi Bukit Tursina(l). Dan demi kitab yang tertulis(2). 
Diatas lembaran yang terbuka(3). Dan demi al-Baitul- 
Ma'mur(4). Dan demi bumbung yang amat tinggi(5). Dan 
demi lautan yang penuh tepu(6). Sesungguhnya 'azab 
Tuhanmu tetap berlaku(7). Tiada siapa pun yang dapat 
menoiakkannya(8). Pada hari langit bergegar dengan sekuat - 
kuat gegaran(9). Dan gunung-ganang yang berjalan dengan 
seaneh-aneh perjaianan(IO). Pada hari itu celakalah kepada 
para pendusta(H). laitu orang-orang yang bermain-main di 
dalam kebatilan(12). Pada hari mereka ditolak ke dalam 
Neraka Jahannam dengan sekasar-kasarnya(1 3). Inilah api 
Neraka yang telah didustakan kamu(14). Apakah ini suatu 
sihir? Atau kamu buta tidak nampak? (15). Rasakanlah 
bakarannya. Sama ada kamu sabar atau tidak , itu adalah 
sama sahaja kepada kamu, kerana sesungguhnya kamu 
dibalas setimpal dengan perbuatan yang telah dilakukan 
kamu(16). Sesungguhnya para Muttaqin itu ditempatkan di 
dalam taman Syurga dan di dalam ni'mat yang mewah(17). 
Mereka bersenang-lenang dengan ni'mat-ni'mat yang 
dikurniakan Tuhan mereka dan mereka dipeliharakan Tuhan 
mereka dari 'azab Neraka(18). Makan dan minumlah kamu 
dengan seenak-enaknya, kerana amalan yang telah 
dilakukan kamu(1 9). Mereka bersandar di atas takhta-takhta 
yang diatur rapi, dan Kami kahwinkan mereka dengan 
bidadari-bidadari yang putih melepak dan bermata luas yang 
jelita "(20). 

"Dan orang-orang yang beriman yang diikuti zuriat 
keturunan mereka dengan keimanan , Kami gabungkan 
zuriat keturunan mereka dengan mereka dan Kami tidak 
mengurangi sedikit pun pahaia amalan mereka. Setiap 
individu terikat dengan amalan yang telah 
diusahakannya(21). Dan Kami bekalkan dengan buah- 
buahan dan daging dari segala jenis yang diingini 
mereka(22). Di dalam Syurga mereka saling hulu r tarik gelas 
minuman yang tidak menimbulkan percakapan yang kosong 
dan tidak pula mendatangkan dosa(23). Dan mereka dilayani 
belia-belia tampan yang beredar disekeliling mereka seolah- 
olah mutiara yang tersimpan(24). Mereka bertemu satu sama 
lain dan saling bertanya(25). Mereka berkata: Sesungguhnya 
kami dahulu sewaktu berada di tengah-tengah keluarga 
kami merasa begitu takut (kepada ' azab Allah)(26). Lalu 
Allah kurniakan ( ni'mat Syurga dan keampunan) kepada 
kami dan melindungkan kami dari 'azab Neraka yang 
meresap di segenap roma(27). Sesungguhnya kami dahulu 
sentiasa berdo'a kepada-Nya kerana sesungguhnya Dia 
Maha Pengurnia kebaikan dan Maha Pengasih(28). Berilah 
peringatan (kepada mereka) kerana engkau bukanlah 
seorang kahin dan bukan pula seorang gila dengan sebab 
ni'mat kerasulan yang dikurniakan Tuhanmu itu(29). Atau 
apakah mereka berkata: (Muhammad) itu seorang penyair 
yang kami tunggu-tunggu ditimpa kebinasaan ? "(30). 




"Katakanlah (wahai Muhammad!) Tunggulah kamu kerana 
sesungguhnya aku pun dari orang-orang yang ikut 
menunggu bersama-sama kamu(31). Apakah mereka 
disuruh akal fikiran mereka membuat .tuduhan seperti ini 
atau mereka kaum yang pelampau?(32). Atau adakah 
mereka menuduh dia (Muhammad) mereka-reka Al-Qur'an? 
Bahkan sebenar-nya mereka sengaja tidak mahu 
beriman(33). Hendaklah mereka bawakan perkataan seperti 
Al-Qur'an jika mereka benar(34). Apakah mereka diciptakan 
tanpa pencipta atau apakah mereka mendptakan diri 
mereka sendiri?(35). Apakah mereka yang mendptakan 
langit dan bumi? Bahkan sebenarnya mereka tidak 
mempunyai keyakinan(36). Apakah mereka mempunyai 

perbendaharaan Tuhanmu atau apakah mereka menguasai 
teraju segala urusan? (37). Apakah mereka mempunyai 
tangga (ke langit) hingga mereka dapat mendengar 
(percakapan-percakapan ghaib) di sana? (Jika benar) 

hendaklah yang mendengar dari kalangan mereka itu 
membawa hujah yang jelas(38). Apakah wajar Allah 
mempunyai anak-anak perempuan sedangkan kamu 

mempunyai anak-anak lelaki? (39). Apakah engkau 

(Muhammad) meminta upah dan kerana itu mereka berat 
menanggung hutang? "(40). 




"Apakah mereka mempunyai pengetahuan tentang urusan 
yang ghaib dan kerana itu mereka dapat 
menuliskannya? (41). Apakah mereka hendak merancangkan 
tipu daya (terhadap Muhammad)? Sebenarnya orang-orang 
yang kafir itulah yang akan menerima akibat tipu daya 
itu(42). Apakah mereka mempunyai Tuhan selain dari Allah? 
Maha Sucilah Allah dari segala apa yang disekutukan 
mereka(43). Dan andainya mereka melihat kepingan- 
kepingan dari langit itu gugur (untuk mengazabkan mereka. ), 
mereka berkata: Itulah awan tebal yang berlapis-lapis (yang 
membawa hujan)(44). Oleh itu f biarkanlah mereka (di dalam 

kesesatan) sehingga mereka menemui hari (Qiamat) di mana 
mereka akan dimatikan(45). Pada hari itu tipu daya mereka 
tidak mendatangkan faedah kepada mereka sedikit pun dan 
tidak pula mereka diberi pertolongan(46). Sesungguhnya 
untuk orang-orang yang zalim disediakan suatu azab yang 
lain sebelum itu tetapi kebanyakan mereka tidak 
mengetahui(47). Sabarlah (wahai Muhammad) menunggu 
keputusan Tuhanmu I Sesungguhnya engkau berada di mata 
Kami (dalam pengawasan Kami i), dan bertasbihlah dengan 
memuji Tuhanmu semasa engkau bangun (dari tidur)(48). 
Juga hendaklah engkau bertasbih di waktu malam dan 
ketika bintang-bintang itu menghilangkan diri "(49). 

(Latar belakang dan pokok pembicaraan) 

Surah ini melancarkan serangan yang meninggalkan 
kesan yang amat mendalam di dalam hati manusia 
dan melakukan pemburuan yang hebat terhadap 
keraguan-keraguan, kekeliruan-kekeliruan dan 
tanggapan-tanggapan yang batil yang menyerang, 
merasuk dan bersembunyi di sana sini dalam lubuk 
hati manusia. Surah ini juga membatalkan segala 
hujah dan segala alasan yang mungkin digunakan 
seseorang untuk menyimpang dari kebenaran dan 
menyeleweng dari keimanan, la melancarkan satu 
serangan yang tidak dapat ditahan oleh hati yang 
menerimanya, la terus mengejar dan memburunya 
sehingga mereka mengaku kalah dan menyerah. 

Turut sama dalam serangan itu ialah semua kata- 
kata, ungkapan-ungkapan, konsep-konsep, tujuan- 
tujuan, gambaran-gambaran, bayangan-bayangan, 
nada-nada, bahagian-bahagian surah dan irama-irama 
akhir kata ceraian. Dari awal surah hingga kepada 
kata penamat ayat-ayatnya bertalu-talu menyerang 
laksana tembakan peluru-peluru. . Nada-nadanya 
seolah-olah bunyi guruh, gambaran-gambaran dan 
bayangan-bayangannya seolah-olah cemeti yang 
bertubi-tubi menyebat hati manusia tidak berhenti- 
henti dari mula hingga akhir. 

Surah ini dimulakan dengan sumpah Allah S.W.T. 
dengan kejadian-kejadian suci di langit dan di bumi, 
setengah-setengah kejadian itu memang terkenal dan 
diketahui umum dan setengah-setengahnya. pula 
berada di alam ghaib dan majhul: 



"Demi Bukit Tursina(l). Dan demi kitab yang tertulis(2l Di 
atas lembaran yang terbuka(3). Dan demi ai-Baitul - 


Ma'mur(4). Dan demi bumbung yang amat tinggi(5). Dan 
demi lautan yang penuh tepu."(6) 

Sumpah itu ialah untuk menegakkan satu hakikat 
yang amat besar dan mengerikan setiap hati dan 
perasaan, satu hakikat yang diungkapkan dengan 
kata-kata yang keras yang sesuai dengan tujuannya 
yang menakutkan, dan digambarkan dengan 
pemandangan yang menggentarkan segala hati: 



"Sesungguhnya ' azab Tuhanmu tetap berlaku(7). Tiada siapa 
pun yang dapat menolakkannya(8). Pada hari langit bergegar 
dengan sekuat-kuat gegaran(9). Dan gunung-ganang yang 
berjalan dengan seaneh-aneh perjalanan. "(10) 


Dan di tengah-tengah pemandangan yang 
menakutkan itu kita melihat dan mendengar kutukan 
kecelakaan, kehuru-haraan dan kecaman-kecaman 
yang mengecutkan hati: 







o ^ _ 9 i l • * J* ~ < l 





"Pada hari itu celakalah kepada para pendusta(1 1). laitu 
orang-orang yang bermain-main di dalam kebatilan (12). 
Pada hari mereka ditolak ke dalam Neraka Jahannam dengan 
sekasar-kasarnya ( 1 3). Inilah api Neraka _ yang telah 
didustakan kamu(14). Apakah ini suatu sihir? Atau kamu 
buta tidak nampak?(15). Rasakanlah bakarannya. Sama ada 
kamu sabar atau tidak , itu adalah sama sahaja kepada kamu f 
kerana sesungguhnya kamu dibalas setimpal dengan 
perbuatan yang telah dilakukan kamu." (16) 


Ini merupakan satu pusingan serangan dan diikuti 
pula dengan satu pusingan serangan dari jenis yang 
lain iaitu pusingan serangan untuk menimbulkan 
dalam hati yang takut dan gementar itu keinginan 
kepada keamanan dan keni matan dengan 
menayangkan pemandangan orang-orang yang 
bertagwa dan balasan-balasan yang disediakan untuk 

mereka dalam bentuk penghormatan, keni'matan 
yang melimpah ruah, yang beraneka warna dan yang 
diperincikan dengan panjang lebar, iaitu ni'mat-ni'mat 
yang mententeramkan hati setelah dia melihat 
keseksaan yang menakutkannya: 



"Sesungguhnya para' Muttaqin itu ditempatkan di daiam 
taman Syurga dan di dalam ni'mat yang mewah (17). Mereka 
bersenang-lenang dengan ni'mat-ni'mat yang dikumiakan 
Tuhan mereka dan mereka dipeliharakan Tuhan mereka dari 
'azab Neraka(18). Makan dan minumlah kamu dengan 
seenak-enaknya , kerana amalan yang telah dilakukan 
kamu(19). Mereka bersandar di atas takhta-takhta yang 
diatur rapi dan Kami kahwinkan mereka dengan bidadari 
yang putih melepak dan bermata luas yang jelita(20). Dan 
orang-orang yang beriman yang diikuti zuriat keturunan 
mereka dengan keimanan , Kami gabungkan zuriat 
keturunan mereka dengan mereka dan Kami tidak 
mengurangi sedikit pun pahala amalan mereka. Setiap 
individu terikat dengan amalan yang telah 

diusahakannya(21). Dan Kami bekalkan dengan buah- 
buahan dan daging dari segala jenis yang diingini 
mereka(22). Di dalam Syurga mereka saling hulur tarik gelas 
minuman yang tidak menimbulkan percakapan yang kosong 
dan tidak pula mendatangkan dosa (23). Dan mereka dilayani 
belia-belia tampan yang beredar disekeliling mereka seolah- 


olah mutiara yang tersimpan (24). Mereka bertemu satu 
sama lain dan saling bertanya (25). Mereka berkata: 
Sesungguhnya kami dahulu sewaktu berada di tengah- 
tengah keluarga kami merasa begitu takut (kepada 'azab 
Allah)(26). Lalu Allah kurniakan (ni'mat Syurga dan 
keampunan) kepada kami dan melindungkan kami dari 'azab 
Neraka yang meresap ke segenap roma(27). Sesungguhnya 
kami dahulu sentiasa berdo'a kepada-Nya kerana 
sesungguhnya Dia Maha Pengurnia kebaikan dan Maha 
Pengasih. "(28) 

Kini hati manusia telah merasakan sebatan cemeti 
keseksaan dalam pusingan pertama dan merasakan 
kemanisan ni'mat di dalam pusingan yang kedua, dan 
sekarang tibalah pula pusingan serangan yang ketiga 
yang memburu keraguan-keraguan, was-was, 
kekeliruan-kekeliruan dan kesesatan serta 
membatalkan segala hujah dan alasan-alasan yang 
menguzurkan diri. Pusingan ini menayangkan hakikat 
itu dengan gambaran yang jelas, mudah difaham dan 
keras, la berbicara dengan logikyang tegas yang tidak 
boleh ditakwil dengan bahasa yang lurus yang tidak 
berbelit-belit, la mematahkan leher manusia dan 
memaksa mereka supaya menyerah kalah. Pusingan 
ini dimulakan dengan memberi arahan kepada 
Rasulullah s.a.w. supaya terus memberi peringatan 
kepada mereka walaupun mereka telah menunjukkan 
kelakuan biadab terhadap beliau, dan supaya beliau 
menyerang mereka dengan logik yang tegas, kuat 
dan lurus: 



"Berilah peringatan (kepada mereka) kerana engkau 
bukanlah seorang kahin dan bukan pula seorang gila dengan 
sebab ni'mat kerasulan yang dikurniakan Tuhanmu itu(29). 
Atau apakah mereka berkata: (Muhammad) itu seorang 
penyair yang kami tunggu-tunggu ditimpa kebinasaan?(30). 
Katakanlah (wahai Muhammad!) Tunggulah kamu kerana 
sesungguhnya aku pun dari orang-orang yang ikut 
menunggu bersama-sama kamu(31). Apakah mereka 
disuruh akal fikiran mereka membuat tuduhan seperti ini 
atau mereka kaum yang pelampau?(32). Atau adakah 
mereka menuduh dia (Muhammad) mereka-reka Al-Qur'an? 

Bahkan sebenar-nya mereka sengaja tidak mahu 
beriman(33). Hendaklah mereka bawakan perkataan seperti 
Al-Qur'an jika mereka benar(34). Apakah mereka diciptakan 
tanpa pencipta atau apakah mereka menciptakan diri 
mereka sendiri?(35). Apakah mereka yang menciptakan 
langit dan bumi ? Bahkan sebenarnya mereka tidak 
mempunyai keyakinan (36). Apakah mereka mempunyai 
perbendaharaan Tuhanmu atau apakah mereka yang 
menguasai teraju segala urusan?"(37). 



"Apakah mereka mempunyai tangga (ke langit) hingga, 
mereka dapat mendengar (percakapan-percakapan ghaib) di 
sana? (Jika benar) hendaklah yang mendengar dari kalangan 
mereka itu membawa hujah yang jelas(38). Apakah wajar 
Allah mempunyai anak-anak perempuan sedangkan kamu 
mempunyai anak-anak lelaki?(39). Apakah engkau 
(Muhammad) meminta upah dan kerana-itu mereka berat, 
menanggung hutang?(40). Apakah mereka mempunyai 
pengetahuan tentang urusan yang ghaib dan kerana itu 
mereka dapat menuliskannya?(41). Apakah mereka hendak 
merancangkan tipu daya (terhadap Muhammad)? 
Sebenarnya orang-orang yang kafir itulah yang akan 
menerima akibat tipu daya itu(42). Apakah mereka, 
mempunyai Tuhan selain dari Allah? Maha Sucilah Allah dari 
segala apa yang disekutukan mereka . "(43) 


Selepas pertanyaan-pertanyaan yang bertalu-talu ini 
atau selepas bedilan peluru-peluru yang kuat yang 
menghancurleburkan kebatilan, menyulitkan orang- 
orang yang angkuh dan degil dan mengelukan setiap 
lidah yang menyeleweng dari kebenaran atau 
mempertikaikannya. selepas pertanyaan-pertanyaan 
ini semua, Al-Qur'an menggambarkan kedegiian 
mereka dalam bentuk manusia yang menidak- 


nidakkan sesuatu yang nyata: 


9$ 

f- 





"Dan andainya mereka melihat kepingan-kepingan dari 
langit itu gugur (untuk mengazab mereka ), mereka berkata: 
itulah awan tebal yang berlapis-lapis (yang membawa 
hujan)." (44) 


Walaupun perbezaan di antara rupa kepingan- 
kepingan langit yang gugur dengan rupa tompokan- 
tompokan awan itu amat jelas sekali, tetapi mereka 


sengaja mencari sesuatu yang mengeliru untuk 
menyimpang dari kebenaran yang amat nyata. 


Di sini Al-Qur'an membedil mereka dengan peluru 
yang akhir iaitu peluru ancaman yang menakutkan, 
i a itu mereka lambat-laun akan menemui 

pemandangan hari Qiamat yang mengerikan yang 
telah ditayangkan di permulaan surah. 




"Oleh itu biarkanlah mereka (di dalam kesesatan) sehingga 
mereka menemui hari (Qiamat) di mana mereka akan 
dimatikan(45). Pada hari itu tipu daya . mereka tidak 
mendatangkan faedah kepada mereka sedikit pun dan tidak 
pula mereka diberi pertolongan(46). Sesungguhnya untuk 
orang-orang yang zalim disediakan suatu 'azab yang lain 
sebelum itu tetapi kebanyakan mereka tidak 
mengetahui. "(47) 

Kemudian surah ini ditamatkan dengan pertanyaan 
yang lemah-lembut yang dihadapkan kepada 
Rasulullah s.a.w. setelah beliau dituduh sebagai 
penyair yang menunggu ditimpa kebinasaan atau 
sebagai kahin atau orang gila. Pertanyaan ini telah 
dihadapkan oleh Allah kepada beliau untuk 
menghiburkan beliau dengan penuh penghormatan, 
iaitu melalui satu ungkapan yang tiada tolok 
bandingnya dan belum pernah dihadapkan sebelum 
ini kepada mana-mana Nabi atau Rasul yang lain. 



"Sabarlah (wahai Muhammad) menunggu keputusan. 
Tuhanmu I Sesungguhnya engkau berada di mata Kami, 
(dalam pengawasan Kami), dan bertasbihlah dengan memuji 
Tuhanmu semasa engkau bangun (dari tidur) (48). Juga 
hendaklah engkau bertasbih di waktu malam dan ketika 
bintang-bintang itu menghilangkan diri. "(49) 

Itulah pernyataan yang menghapuskan kesulitan 
dan kesukaran yang diterima oleh Rasulullah s.a.w. 
dari pengingkar-pengingkar yang degil yang diserang 
hebat dalam surah ini. 


* * * * * * 

(Pentafsiran ayat-ayat 1-16) 



"Demi Bukit Tursina(l). Dan demi kitab yang tertulis(2). Di 
atas lembaran yang terbuka(3). Dan demi al-Baitul- 
Ma'mur(4). Dan demi bumbung yang amat tinggi" (5). 



Dan demi lautan yang penuh tepu(6). Sesungguhnya ' azab 
Tuhanmu tetap beriaku(7). Tiada siapa pun yang dapat 
menolakkannya(8). Pada hari langit bergegar dengan sekuat- 
kuat gegaran(9). Dan gunung-ganang yang berjalan dengan 
seaneh-aneh perjalanan" (10). 



"Pada hari itu celakalah kepada para pendusta (11). laitu 
orang-orang yang bermain-main di dalam kebatilan(12). 
Pada hari mereka ditolak ke dalam Neraka Jahannam dengan 
sekasar-kasarnya(13). Inilah api Neraka yang telah 
didustakan kamu(14). Apakah ini suatu sihir? Atau kamu 
buta tidak nampak? (15). Rasakanlah bakarannya. Sama ada 
kamu sabar atau tidak itu adalah sama sahaja kepada kamu , 
kerana sesungguhnya kamu dibalas setimpal dengan 
perbuatan yang telah dilakukan kamu. "(1 6) 


Ayat-ayat yang pendek ini, yang mempunyai kata- 
kata cerian yang berirama dan nada-nada yang tegas 
yang mengikuti surah ini dari permulaannya lagi, 
adalah dimulakan dengan satu kalimat, kemudian dua 
kalimat, kemudian beransur-ansur panjang sedikit 
demi sedikit sehingga sampai kepada dua belas 
kalimat di akhir bahagian pertama surah dengan nada 
dan irama yang sama. 


Erti at-Tuur ialah bukit yang berpokok. Dan menurut 
pendapat yang terkuat yang dimaksudkan dengan at- 
Tuur di sini ialah Bukit Tursina yang terkenal di dalam 
Al-Qur'an, iaitu bukit yang disebut dalam kisah Nabi 
Musa a.s. dan di atasnyalah Allah telah menurunkan 
lauh-lauh yang tertulis dengan ayat-ayat suci. Suasana 
dalam ayat-ayat itu ialah suasana-suasana kejadian- 
kejadian suci. Allah bersumpah dengan kejadian- 
kejadian ini untuk menjelaskan suatu perkara yang 
amat penting yang akan diterangkan kemudian. 



Dan demi kitab yang tertulis(2). Di atas lembaran yanq 
terbuka . "(3) ' 


Maksud yang lebih hampir dari ayat ini ialah kitab 
suci yang dikurniakan Allah kepada Nabi Musa a.s. 
yang dituliskan untuknya di atas iauh-lauh. ini ialah 
kerana terdapat persesuaian di antaranya dengan 
Bukit Tursina. Menurut pendapat yang lain, yang 
dimaksudkan dengan kitab di sini ialah Lauh Mahfuz 
kerana sesuai dengan ayat berikutnya iaitu al-Baitul- 
Ma'mur dan bumbung yang amat tinggi (langit). 
Tidak ada. apa-apa halangan untuk menerima 
pengertian ini sebagai pengertian yang dimaksudkan 
oleh ayat ini. 



"Dan demi al-Baitul-Ma'mur. "(4) 

Mungkin maksudnya ialah rumah Ka'bah, tetapi 
pendapat yang terkuat ialah rumah ibadat para 
malaikat di langit sebagaimana diterangkan di dalam 
Sahih al-Bukhari dan Sahih Muslim dalam hadith al- 
Isra' yang berbunyi: 

fji <A ‘ c-Ji ji y g 

Kemudian aku diangkat ke al-Baitul-Ma'mur dan ia 
dikunjungi setiap hari oleh tujuh puluh ribu malaikat yang 
tidak kembali balik kepadanya hingga akhir bilangan mereka 
(kerana terlalu ramai). " 

Yakni., mereka beribadat di rumah itu dan 
mengelilinginya sebagaimana penghuni bumi 
mengelilingi rumah Ka'bah mereka. 



"Dan demi bumbung yang amat tinggi. "(5) 

Maksud bumbung yang amat tinggi itu ialah langit. 
Itulah pendapat Sufyan ath-Thauri, Syu'bah dan 
'Abdul Ahwas dari Simak ibn Khalid ibn 'Ar-'arah dari 
'Ali Karramallahu wajhah. Ujar Sufyan: Kemudian ia 
membaca ayat: 



"Dan Kami telah ciptakan langit sebagai bumbung yang 
terkawal sedangkan mereka tidak menghiraukan tanda- 
tanda kekuasaan Allah yang terdapat padanya. " 


(Surah al-Anbia': 32) 



"Dan demi lautan yang penuh tepu. "(6) 


perasaannya dan meninggalkan kesan-kesannya yang 
mendalam. Ujar al-Hafiz Abu Bakr ibn Abu ad-Dunia: 
Kami telah diceritakan oleh bapaku, kami telah 
diceritakan oleh Musa ibn Abu Daud dari Soleh al- 
Murri dari Ja'far ibn Zayd al-'Abdi katanya: Pada suatu 
malam 'Umar mengeliling kota Madinah, dia lalu di 
sebuah rumah kediaman salah seorang Islam, tiba-tiba 
dia dapati orang itu sedang mendirikan solat, lalu dia 
pun berhenti mendengar bacaannya. Orang itu 
membaca Surah at-Tuur sehingga sampai kepada 



"Sesungguhnya 'azab Tuhanmu tetap berlaku(7). Tiada siapa 
pun yang dapat menoiakkannya. "(8) 


Pemandangan lautan yang penuh tepu itu amat 
sesuai disebutkan bersama-sama dengan 
pemandangan langit yang sama-sama mempunyai 
ciri-ciri luas, penuh tepu dan sayup saujana. Lautan 
adalah salah satu tanda kekuasaan Allah yang amat 
hebat dan indah yang layak disebut bersama-sama 
pemandangan kejadian-kejadian yang sumpahi Allah 
untuk menjelaskan satu perkara yang agung. 
Mungkin juga maksud dari itu ialah " lautan 

yang bernyala-nyala" seperti firman Allah S.W.T. 
dalam surah yang lain. 













"Apabila lautan-Iautan itu dinyalakan." 


(Surah at-Takwir: 6) 


Yakni ia menyalakan api. Mungkin juga ia 
menunjukkan kepada satu pengertian yang lain yang 
diketahui Allah seperti perkataan 

Allah S.W.T. bersumpah dengan makhluk-makhluk 
yang agung ini untuk menjelaskan satu perkara yang 
agung setelah hati manusia bersedia untuk 
menyambutnya: 



"Sesungguhnya 'azab Tuhanmu tetap berlaku(7). Tiada siapa 
pun yang dapat menoiakkannya. "(8) 

Kesan Ayat '^l dhj y IJLp oj " Kepada Jiwa Umar 


Maksudnya, 'azab itu pasti berlaku tiada siapa pun 
yang mampu menahannya. Nada kedua-dua ayat ini 
begitu tegas dan pasti, la mencampakkan ke dalam 
hati bahawa 'azab itu merupakan malapetaka yang 
amat dahsyat yang menimpa di luar dugaan, tiada 
siapa yang boleh menjadi pelindung dan penyelamat, 
apabila nada ini sampai ke dalam hati manusia tanpa 
diganggu gugat, maka ia akan mengocakkan 


lalu 'Umar pun berkata: 'Demi Tuhan Ka'bah! 
Sumpah ini adalah benar." Dia turun dari keldainya 
dan bersandar di sebuah dinding. Dia berhenti 
seketika di situ kemudian pulang ke rumahnya dan 
dia tinggal selama sebulan di rumahnya hingga 
dikunjungi orang ramai yang tidak mengetahui 
apakah penyakit yang dihidapinya r.a.. 


Memang sebelum ini 'Umar r.a. sering mendengar 
surah ini, malah sering membacanya dan 

bersembahyang dengannya. Rasulullah s.a.w. juga 
telah membaca surah ini dalam solat Maghrib dan 
'Umar tahu dan masih boleh menahan sabar, tetapi 
pada malam ini hati dan perasaannya terbuka lebar 
hingga surah ini dapat menembusinya dan 

menimbulkan kesan-kesannya yang amat mendalam 
apabila ia sampai ke dalam hati 'Umar dengan 
kekuatannya dan dengan hakikat laduninya yang 
langsung dari Allah, iaitu hakikat yang hanya sampai 
ke dalam hati manusia dalam detik-detik waktu yang 
istimewa sahaja. Di waktu itulah ia menyerap terus ke 
pedalaman hati manusia. Ketika itulah hati manusia 
menyambut ayat itu dari sumbernya yang pertama 
(Allah) sebagaimana disambut oleh Rasulullah s.a.w. 
tetapi beliau tahan menerimanya kerana beliau telah 
pun bersedia untuk menerimanya, sedangkan orang 
yang lain darinya tidak tahan menerimanya seperti 
yang berlaku kepada 'Umar r.a. apabila surah ini. 
menembusi hati mereka dengan kekuatan hakikatnya 
yang pertama. 


Kemudian pernyataan yang menggerunkan itu 
diiringi pula dengan satu pemandangan yang ngeri: 






"Pada hari langit bergegar dengan sekuat-kuat gegaran(9). 
Dan gunung-ganang yang berjalan dengan seaneh-aneh 
perjalanan."(10) 

Pemandangan langit yang kukuh itu bergegar dan 
bergelombang seperti ombak lautan, dan 
pemandangan gunung-ganang yang keras dan 
terpacak teguh itu berjalan dengan ringan dan tidak 
lagi tetap itu merupakan satu pemandangan yang 
amat mengkaget dan menggentarkan hati yang 
membayangkan betapa dahsyatnya peristiwa hari 
Qiamat itu hingga langit bergegar dan gunung- 
ganang berjalan. Bagaimana pula dengan makhluk 
insan yang kerdil dan lemah itu dalam menghadapi 
kemusnahan alam yang mengkaget dan mengerikan 
itu? 

Di tengah-tengah kemusnahan alam yang 
menggoncangkan segala-galanya dan di tengah- 
tengah ketakutan yang menggegarkan segala-galanya 
itu, Al~Qur , an menyerang para pendusta itu dengan 
do'a kecelakaan dari Allah Yang Maha Kuasa dan 
Perkasa: 



"Pada hari itu celakalah kepada para pendusta(1 1). laitu 
orang-orang yang bermain-main di dalam kebatilan. "(12) 

Do'a kecelakaan dari Allah merupakan hukuman 
dan keputusan mendapat kecelakaan iaitu suatu 
hukuman yang tetap berlaku dan tiada siapa pun 
yang dapat menahannya, la pasti berlaku pada hari 
langit bergegar sekuat-kuatnya dan gunung-ganang 
berjalan seaneh-anehnya. Kemusnahan alam itu selari 
dengan kecelakaan yang seluruhnya menimpa 
manusia-manusia pendusta: 



"laitu orang-orang yang bermain-main di dalam 
kebatilan." (12) 

Di Antara Ciri-ciri Kefahaman Manusia Dan 
Ciri-ciri Kefahaman Islam 

Sifat ini dari mulanya lagi tepat dengan sifat kaum 
Musyrikin dan kepercayaan mereka yang terumbang- 
ambing dan kefahaman-kefahaman mereka yang 
karut, juga tepat dengan cara hidup mereka yang 
ditegakkan di atas kepercayaan-kepercayaan dan 
kefahaman-kefahaman yang karut itu yang 
diceritakan oleh Al-Qur'an di dalam berbagai-bagai 
ayat yang lain. Semuanya merupakan permainan yang 
tiada sedikit pun mengandungi unsur keseriusan. 
Mereka leka di dalam permainan itu sebagaimana 
Iekanya orang-orang yang bermain-main di dalam air 
tanpa menuju kepada suatu pantai atau suatu 
matlamat selain dari menyelam dan bermain-main 
sahaja. 

Tetapi sifat ini juga tepat dengan sifat-sifat manusia 
yang hidup dengan kefahaman yang lain dari 
kefahaman Islam. Hakikat ini tidak difahami oleh 
seseorang melainkan apabila dia melihat seluruh 
kefahaman-kefahaman manusia yang wujud di dalam 
kepercayaan-kepercayaan, dongeng-dongeng dan 


falsafah-falsafah mereka itu di bawah bayangan 
kefahaman Islam iaitu kefahaman Islam terhadap 
matlamat kewujudan insan dan alam seluruhnya. 
Seluruh kefahaman manusia itu - walaupun dari 
tokoh-tokoh ahli falsafah yang dibangga-banggakan 
oleh sejarah pemikiran manusia - hanya merupakan 
percubaan anak-anak kecil yang meraba-raba mencari 
jalan hakikat iaitu hakikat yang dibentangkan dalam 
kefahaman Islam terutama di dalam Al-Qur'an. 
Hakikat itu dibentangkan dengan tenang, jelas, kuat, 
mudah dan mendalam dan secara langsung bertemu 
pula dengan fitrah manusia dengan mudah tanpa 
penat dan berbelit-belit, kerana Islam mendedahkan 
kepada fitrah manusia hakikat asal yang bertunjang di 
dalamnya., la menjelaskan kepadanya hakikat alam 
buana dan hubungan dengannya di samping 
menjelaskan hubungan alam buana dengan 
Penciptanya. Semuanya dijelaskan dengan penjelasan 
yang serasi dengan hakikat asal yang bertunjang di 
dalam fitrah manusia. 

Seringkali saya merasa hairan apabila saya mengkaji 
kefahaman-kefahaman ' tokoh-tokoh besar dari ahli 
falsafah dan memperhatikan betapa teruknya 
kepenatan yang dialami mereka ketika mereka cuba 
membuat pentafsiran terhadap alam buana dan 
hubungan-hubungannya sama seperti seorang kanak- 
kanak yang cuba menyelesaikan satu equasi 
matematik yang besar sedangkan persepsi yang 
disampaikan oleh AI-Qur'an yang ada di hadapan saya 
cukup jelas, mudah, tidak berliku-liku dan berbelit- 
belit. Ini memang benar kerana pentafsiran AI-Qur'an 
terhadap kejadian alam buana merupakan pentafsiran 
dari pencipta alam itu sendiri Yang Maha Mengetahui 
dengan tabi'atnya dan hubungan-hubungannya, 
sedangkan kefahaman-kefahaman ahli falsafah hanya 
merupakan percubaan-percubaan dari beberapa 
makhluk yang kerdil dari alam ini untuk mentafsirkan 
seluruh kejadian alam buana. Dan tentulah hasil dari 
percubaan-percubaan yang sukar seperti ini dapat 
diduga. 

Hasil dari percubaan-percubaan seperti itu hanyalah 
sia-sia, campuraduk dan mengelirukan belaka apabila 
dibandingkan dengan gambaran atau pentafsiran 
lengkap, matang dan tepat yang dikemukakan oleh 
AI-Qur'an kepada manusia, tetapi malangnya 
setengah-setengah dari mereka meninggalkan 
pentafsiran Al-Qur'an dan memilih pentafsiran dari 
hasil-hasil percubaan manusia yang meraba-raba, 
yang tidak lengkap dan tidak mungkin sempurna dan 
matang itu. 

Hakikat-hakikat itu terus kacau dan berkecamuk 
dalam hati seseorang dan kefahamannya kerana 
terpengaruh dengan kefahaman-kefahaman yang 
karut dan pentafsiran-pentafsiran manusia yang tidak 
lengkap... kemudian sebaik sahaja dia memandang 
penjelasan AI-Qur'an mengenai hakikat yang 
dimusykilkan itu, tiba-tiba dia mendapat satu 
penjelasan yang tenang, cukup terang dan satu 
pertimbangan yang kukuh dan mantap. Dia dapati 
segala sesuatu berada di tempatnya yang wajar dan 

seluruh hakikat yang dibicarakannya itu tenang, tetap 
mantap tidak bergoncang dan goyah dan merasa 
jiwanya tenang, hatinya tenteram dan mindanya yakin 
kepada kebenaran yang amat jelas itu, dan segala 
kekeliruan, kekaburan dan kegelisahan itu hilang dan 
segala sesuatu kembali mantap. 

Begitu juga manusia nampaknya meraba-raba di 
dalam kesesatan dari segi memilih cita-cita dan minat 
mereka di dalam hidup ini apabila dibandingkan 
dengan cita-cita dan minat yang luhur yang 
dibangkitkan oleh Islam di dalam jiwa mereka, supaya 
mereka menyintainya dan supaya mereka 
memikirkannya dengan teliti dan merealisasikannya. 
Cita-cita dan minat mereka kelihatan amat kecil dan 
kerdil. Mereka begitu sibuk dengan cita-cita dan 
minat yang kerdil itu. Mereka mengagung- 
agungkannya dan memperkatakannya seakan-akan 
masalah-masalah global yang amat besar. Mereka 
dalam pandangan seorang Muslim tidak ubah seperti 
kanak-kanak yang sibuk dan asyik dengan anak-anak 
patung yang diperbuat dari gula-gula atau anak-anak 
patung yang tidak bernyawa. Mereka melayani anak- 
anak patung itu sebagai orang-orang yang hidup dan 
mereka menghabiskan waktu mereka dengan 
bergurau senda dan bermain-main dengannya. 

Islam berusaha untuk meninggikan cita-cita dan 
minat manusia sama banyak dengan usahanya untuk 
meninggikan kefahaman mereka terhadap matlamat 
kewujudan mereka dan kewujudan alam seluruhnya, 
sama banyak dengan usahanya untuk menerangkan 
kepada mereka sebab-sebab kewujudan mereka di 
alam ini, juga untuk menjelaskan hakikat mereka dan 
kesudahan hidup mereka dan sama banyak dengan 
usahanya untuk memberi jawapan yang benar dan 
jelas kepada persoalan-persoalan yang dimusykilkan 
mereka iaitu: Dari mana aku datang? Mengapa aku 
datang? Dan ke mana aku akan pergi? 

Jawapan Islam terhadap pertanyaan-pertanyaan ini 
telah memberi kefahaman yang benar terhadap 
tujuan kewujudan manusia dan alam buana 
seluruhnya, kerana manusia bukannya makhluk' yang 
tiada tolok bandingnya dari makhluk-makhluk yang 
lain, malah dia adalah salah satu dari makhluk- 
makhluk itu juga. Dia datang dari sumber yang sama 
dengan sumber makhluk-makhluk itu dan berkongsi 
sebab kewujudannya dengan makhluk-makhluk itu 
dan dia akan pergi ke tempat yang sama yang 
dikehendaki oleh Pencipta alam buana ini. Jawapan 
kepada pertanyaan-pertanyaan tersebut 

mengandungi pentafsiran yang lengkap terhadap 
kejadian alam dan segala hubungannya, dan 
hubungan-hubungan manusia dengannya dan 
hubungan seluruh makhluk dengan Khaliqnya. 

Pentafsiran ini mencerminkan cita-cita dan minat- 
minat manusia Mu'min dalam hidup mereka serta 
meningkatkannya ke taraf yang luhur, kerana itu cita- 
cita dan minat manusia lain yang tidak beriman 
kelihatan begitu kecil dan kerdil dalam pandangan 


manusia Muslim yang sibuk dengan perjuangan 
melaksanakan tugas hidupnya yang agung di alam 
buana ini. Kesibukan inilah yang menyebabkan 
manusia Muslim itu tidak menghiraukan cita-cita dan 
minat-minat yang kerdil dan kecil yang menjadi 
matlamat manusia yang leka bermain-main dalam 
cita-cita dan minat-minat yang remeh itu. 

Hidup manusia Muslim adalah suatu hidup yang 
agung, kerana dia memikul satu tugas yang agung 
yang mempunyai hubungan dengan alam buana yang 
besar ini, juga mempunyai kesan dalam hidup alam 
buana yang besar ini. Hidupnya begitu luhur dan 
mulia kerana itu hidupnya sama sekali tidak sesuai 
untuk dihabiskannya di dalam kegiatan yang sia-sia, 
kegiatan bermain-main dan berhibur dan kegiatan 
meraba-raba dalam kebatilan. Kebanyakan cita-cita 
dan minat manusia dalam kehidupan dunia ini hanya 
sia-sia, hanya merupakan permainan dan hiburan dan 
meraba-raba dalam kesesatan apabila dibandingkan 
dengan cita-cita dan minat manusia Muslim yang lahir 
dari kefahamannya terhadap tugas agungnya yang 
mempunyai pertalian dengan hakikat alam al-wujud 
ini. 


Celakalah kepada mereka yang leka bermain-main 
di dalam kebatilan pada hari Qiamat: 



" Pada hari mereka ditolak ke dalam Neraka Jahannam 
dengan sekasar-kasarnya."(13) 


Kata-kata " tolak, dari belakang" (£^l) itu merupakan 
satu tindakan yang keras yang layak dengan manusia 
yang leka bermain-main di dalam kebatilan, kerana itu 
mereka akan diseret sekeras-kerasnya dan ditolak 
dengan sekasar-kasarnya, dan apabila mereka sampai 
di pinggir Neraka mereka akan ditempelakkan pula: 

' 4 


dAifib 


inilah api Neraka yang telah didustakan kamu. "(14) 



Ketika mereka sedang berada dalam keadaan 
sengsara ditolak ke dalam Neraka di luar kemahuan 
mereka, mereka akan dihina, dikecam dan disindir di 
atas pendustaan mereka semasa berada di dunia: 



9r 


\ 'Apakah ini suatu sihir? Atau kamu buta tidak nampak? "(15) 


Dahulu semasa di dunia mereka mengatakan Al- 
Qur'an itu suatu sihir, oleh itu, adakah api Neraka 
yang mereka lihat sekarang ini juga suatu sihir atau 
suatu kebenaran agung yang amat mengerikan? Atau 
mereka tidak nampak api ini sebagaimana mereka 
tidak nampak kebenaran AI~Qur'anul~Karim di dunia? 


Setelah menerima kecaman yang tajam dan pahit, 
maka dipatahkan pula harapan mereka: 



184 


20 SURAH AT-TUUR C& 


JUZU' KE-27 



"Rasakanlah bakarannya. Sama ada kamu sabar atau tidak , 
itu adaiah sama sahaja kepada kamu, kerana sesungguhnya 
kamu dibalas setimpal dengan perbuatan yang telah 
dilakukan kamu. "( 1 6) 

Tidak ada penderitaan yang lebih sengsara kepada 
orang yang terseksa apabila dia mengetahui bahawa 
sama ada dia sabar atau tidak sabar namun nasibnya 
tetap sama juga. Keseksaan tetap terus berlaku dan 
tiada siapa yang boleh menghalanginya. 
Penderitaannya sama sahaja, sama ada dia sanggup 
bersabar atau dia terus gelisah dan cemas. Sebab-nya 
kerana keseksaan yang diterimanya itu adalah balasan 
yang setimpal terhadap perbuatan yang telah 
dilakukannya. Oleh itu tiada apa-apa perubahan 
dapat dilakukan. 

Dengan ini tamatlah pemandangan yang 
mengerikan itu di samping tamatnya pusingan yang 
pertama. 

^ 

ry* «J* ^ rp rjv 

(Pentafsiran ayat-ayat 17-28) 
Ni'mat-ni'mat Fizikal Dalam Syurga 

Pusingan yang kedua juga menggambarkan hati 
manusia, tetapi ia menggemparkan mereka dengan 
pemandangan ni'mat yang mewah ma'mur dan 
dengan seruan supaya mereka mengecapi sepuas- 
puasnya keni'matan itu terutama setelah mereka 
menyaksikan pemandangan 'azab yang dahsyat itu: 




"Sesungguhnya para Muttaqin itu ditempatkan di dalam 
taman Syurga dan di dalam ni'matyang mewah(17). Mereka 
bersenang-lenang dengan ni'mat-ni'mat yang dikurniakan 
Tuhan mereka dan mereka dipeliharakan Tuhan mereka dari 
'azab Neraka(18). Makan dan minumlah kamu dengan 
seenak-enaknya , kerana amalan yang telah dilakukan 
kamu(19). Mereka bersandar di atas takhta-takhta yang 
diatur rapi ■ dan Kami kahwinkan mereka dengan bidadari- 
bidadari yang putih melepak dan bermata luas yang 
jelita (20). Dan orang-orang yang beriman yang diikuti zuriat 
keturunan mereka dengan keimanan ; Kami gabungkan 
zuriat keturunan mereka dengan mereka dan Kami tidak 
mengurangi sedikit pun pahala amalan mereka. Setiap 
individu terikat dengan amalan-amalan yang telah 
diusahakannya(2 1). Dan Kami bekalkan buah-buahan dan 
daging dari segaia jenis yang diingini mereka(22). Di dalam 
Syurga mereka saling hulu r tarik gelas minuman yang tidak 
menimbulkan percakapan yang kosong dan tidak pula 
mendatangkan dosa(23). Dan mereka dilayani beiia-belia 
tampan yang beredar di sekeliling mereka seolah-olah 
mutiara yang tersimpan (24). Mereka bertemu satu sama lain 
dan saling bertanya(25). Mereka berkata: Sesungguhnya 
kami dahulu di waktu berada di tengah-tengah keluarga , 
kami merasa begitu takut (kepada 'azab Aliah)(26). Lalu 
Allah kurniakan (ni'mat Syurga dan keampunan) kepada 
kami dan . melindungkan kami dari 'azab Neraka yang 
meresap di segenap roma(27). "Sesungguhnya kami dahulu 
sentjasa berdo'a kepada-Nya kerana sesungguhnya Dia 
Maha Pengurnia kebaikan dan Maha Pengasih. "(28) 

Pemandangan ini lebih hampir kepada 
pemandangan-pemandangan ni'mat-ni'mat 

jasmaniyah yang dihadapkan kepada perasaan- 
perasaan manusia di permulaan da'wah, iaitu ni'mat- 
ni'mat dan kelazatan-kelazatan jasmaniyah yang 
menarik hati manusia dalam bentuknya yang bersih, 
ia merupakan lawan kepada pemandangan- 
pemandangan 'azab yang dihadapi manusia yang 
berhati degil dan lalai. 



"Sesungguhnya para Muttaqin itu ditempatkan di dalam 
taman Syurga dan di dalam ni'matyang mewah(17). Mereka 
bersenang-lenang dengan ni'mat-ni'mat yang dikurniakan 
Tuhan mereka dan mereka dipeliharakan Tuhan mereka dari 
‘azab Neraka. "(18) 

Terlepas dari 'azab Neraka Jahannam itu sendiri 
merupakan limpah kurnia dan ni'mat yang besar dari 
Allah, apatah lagi pula jika ditempatkan di dalam 

taman-taman Syurga yang penuh ni'mat di mana 
mereka bersenang-Ienang dan bermewah-mewah 
dengan keni'matan yang dikurniakan Allah. 

Di samping mendapat ni'mat dan mencapai 
kelazatannya, mereka dialu-alukan dengan ucapan 
tahniah dan penghormatan: 



" Makan dan minumlah kamu dengan seenak-enaknya , 
kerana amalan yang telah dilakukan kamu."(19) 

Ucapan dan penghormatan itu sendiri merupakan 
satu ni'mat yang menyeronokkan kerana ucapan itu 
mengumumkan bahawa mereka memang wajar 
menerima kurnia-kurnia yang seperti itu: 

"'d % ^ oT y J Sd J 

" Mereka bersandar di atas takhta-takhta yang diatur 
rapi. “(20) 

Maksudnya, takhta-takhta itu diatur dengan indah 
dan di sanalah mereka mencapai keni'matan 
berkumpul dan bercakap-cakap dengan saudara- 
saudara mereka yang sama-sama berada di dalam 
ni'mat Syurga. 



"Dan Kami kahwinkan mereka dengan bidadari-bidadari 
yang putih melepak dan bermata luas yang jelita. "(20) 

Perkahwinan dengan bidadari merupakan selazat- 
Iazat ni'mat yang terlintas dalam hati manusia. 

Penghormatan dan keraian maju setapak lagi 
apabila mereka dikumpulkan dengan zuriat keturunan 
mereka yang beriman di dalam Syurga itu walaupun 
amalan zuriat keturunan mereka kurang dari taraf 
maqam al-Muttaqin asalkan sahaja mereka beriman. 
Ni'mat ini tidak mengurang-kan sedikit pun amalan 
bapa-bapa dan darjat-darjat mereka dan tidak pula 
merosakkan lunas tanggungjawab individu dan lunas 
hisab masing-masing mengikut amalan _ yang 
diusahakannya, kerana ni'mat ini merupakan semata- 
mata limpah kurnia Allah kepada mereka ‘semua: 



"Dan orang-orang yang beriman yang diikuti zuriat 
keturunan mereka dengan keimanan , Kami gabungkan 
zuriat keturunan mereka dengan mereka dan Kami tidak 
mengurangi sedikit pun pahala amalan mereka. Setiap 
individu terikat dengan amalan yang telah 

diusahakannya. “(2 1) 

Kemudian ditayangkan pula pemandangan 

berbagai-bagai ni'mat di dalam Syurga, iaitu ni'mat 


buah-buahan dan daging yang diingini mereka dan 
ni'mat minuman yang citarasa yang bukan 
memabukkan seperti minuman arak dunia yang 
membuat' peminumnya bercakap kosong dan 
merapik-rapik dan merangsangkan keinginan 
melakukan dosa dan maksiat, malah minuman itu 
adalah suatu minuman yang bersih dan suci: 



"Di dalam Syurga mereka saling hulu r tarik gelas minuman 
yang tidak menimbulkan percakapan yang kosong dan tidak 
pula mendatangkan dosa. "(23) 

Maksudnya, mereka saling hulur tarik mendapatkan 
minuman itu dan mereka minum bersama-sama. Ini 
menambahkan lagi kemesraan pergaulan, kelazatan 
dan keni'matan mereka. Sementara itu mereka 
dilayani pula oleh pelayan-pelayan belia yang tampan 
dan murni yang berkeliling membawa gelas-gelas 
minuman kepada mereka. Mereka kelihatan begitu 
tampan, bersih, sopan dan berseri-seri seolah-olah 
"mutiara yang tersimpan". Ini menambah-kan lagi 
kemeriahan hati dan kemesraan di majlis itu. 

Untuk melengkapkan lagi suasana pemandangan 
yang penuh mesra itu, Al-Qur'an menceritakan pula 
perbualan-perbualan yang berlangsung di antara 
mereka, iaitu perbualan mengenangkan zaman silam 
mereka di dunia dan sebab-sebab yang membawa 
mereka ke dalam Syurga yang penuh dengan ni'mat- 
ni'mat keamanan, kepuasan, kemewahan, kemesraan 
dan keni'matan itu: 



"Mereka bertemu satu sama lain dan saling bertanya(25). 
Mereka berkata: Sesungguhnya kami dahulu sewaktu berada 
di tengah-tengah keluarga kami merasa begitu takut 
(kepada ‘azab Allah)(26). Lalu Allah kurniakan (ni'mat syurga 
dan keampunan) kepada kami dan melindungkan kami dari 
'azab Neraka yang meresap di segenap roma(27). 
Sesungguhnya kami dahulu sentiasa berdo'a kepada-Nya 
kerana sesungguhnya Dia Maha Pengurnia kebaikan dan 
Maha Pengasih. "(28) 

Jadi, rahsia kebahagiaan mereka sekarang ialah 
kerana sewaktu di dunia mereka sentiasa takut 
megghadapi hari Akhirat, takut menemui Allah dan 
menghadapi hisab-Nya, sedangkan mereka hidup di 
kalangan keluarga mereka dalam keamanan dan 
ketenteraman, tetapi mereka tidak tertipu dengan 
keamanan yang palsu itu dan tidak pula lalai dalam 
ken i ' mata n-ke n i ' m a ta n nyr y a$g melekakan itu. Oleh 
sebab inilah Allah mengurniakan ni'mat-ni'mat itu 
kepada mereka dan memelihara mereka dari 'azab 

Neraka yang menembusi setiap lubang roma. Ni'mat- 
ni'mat itu dikurniakan kepada mereka semata-mata 
dari iimpah kurnia Allah kerana taqwa dan rasa takut 
yang ditunjukkan mereka di dunia. Mereka tahu hai 
ini semuanya dan mereka tahu pula bahawa amaian 
seseorang tidak dapat memasukkannya ke dalam 
Syurga kecuali dengan limpah kurnia dari Allah, 
sedangkan amalan-amalan itu tidak lebih dari menjadi 
satu bukti yang menyaksikan bahawa seseorang itu 
telah berusaha dan menaruh minat kepada balasan 
ni'mat yang tersedia di sisi Allah, inilah sahaja 
kelayakan untuk menerima iimpah kurnia Aliah. 


Di samping menyimpan perasaan takut, bimbang 
dan tagwa itu, mereka sentiasa berdo'a kepada Allah: 



"Sesungguhnya kami dahulu sentiasa berdo'a kepada-Nya 
kerana sesungguhnya Dia Maha Pengurnia kebaikan dan 
Maha Pengasih . "(28) 


Maksudnya, mereka sentiasa berdo'a kepada Allah 
kerana mereka mengetahui sifat-Nya Yang Maha 
Penyayang yang sentiasa melimpahkan rahmat-Nya 
kepada hamba-hamba-Nya. 

Demikianlah terbukanya rahsia yang menyampaikan 
mereka kepada Allah dalam perbualan-perbualan 
mereka di dalam Syurga yang penuh ni'mat itu. 

aTa 

^ 

(Pentafsiran ayat-ayat 29 - 44) 

Sebab-sebab Rasulullah S. A W, Dituduh Sebagai 
Kabin, Orang Gila Dan Penyair 

Sesudah manusia menerima sebatan cemeti yang 
bengis di dalam pusingan yang pertama dan 
menerima seruan ni'mat hidup yang mewah ma'mur 
dalam pusingan yang kedua, maka ini bererti bahawa 
dia sekarang telah cukup bersedia untuk menerima 
kenyataan-kenyataan hakikat, kerana ayat-ayat yang 
berikut melancarkan serangan-serangan ke atas 
mereka dengan nada-nada yang pantas. Ia memburu 
mereka dengan hakikat-hakikat yang kuat dan 
mengejar segala keraguan-keraguan yang 
tersembunyi di lubang-lubang hati mereka dalam 
bentuk pertanyaan-pertanyaan yang mengandungi 
kecaman dan cabaran-cabaran yang kuat. Cabaran- 
cabaran itu tidak terdaya disambut manusia apabila ia 
benar-benar meresap ke dalam hati mereka: 




"Berilah peringatan (kepada mereka) kerana engkau 
bukanlah seorang kahin dan bukan pula seorang gila dengan 
sebab ni'mat kerasulan yang dikurniakan Tuhanmu itu(29). 
Atau apakah mereka berkata: (Muhammad) itu seorang 
penyair yang kami tunggu-tunggu ditimpa kebinasaan?(30). 
Katakanlah (wahai Muhammad): Tunggulah kamu kerana 
sesungguhnya aku pun dari orang-orang yang ikut 
menunggu bersama kamu(31). Apakah mereka disuruh akal 
fikiran mereka membuat tuduhan seperti ini atau mereka 
kaum yang pelampau?(32). Atau apakah mereka menuduh 
dia (Muhammad) mereka-reka Al-Qur'an? Bahkan 
sebenarnya mereka sengaja tidak mahu beriman(33). 
Hendaklah mereka bawakan perkataan seperti Al-Qur'an Jika 
mereka benar(34). Apakah mereka diciptakan tanpa 
pencipta atau apakah mereka menciptakan diri mereka 
sendiri? (3 5). Apakah mereka yang menciptakan langit dan 
bumi? Bahkan Sebenarnya mereka tidak mempunyai 
keyakinan. "(36) 



"Apakah mereka mempunyai perbendaharaan Tuhanmu 
atau apakah mereka menguasai teraju segala urusan?(37). 
Apakah mereka mempunyai tangga (ke langit) hingga 
mereka dapat mendengar (percakapan-percakapan ghaib) di 
sana? (Jika benar) hendaklah yang mendengar dari kalangan 
mereka itu membawa hujah yang jelas(38). Apakah wajar 
Allah mempunyai anak-anak perempuan sedangkan kamu 
mempunyai anak-anak lelaki? (39). Apakah engkau 
(Muhammad) minta upah dan kerana itu mereka berat 
menanggung hutang?(40). Apakah mereka mempunyai 
pengetahuan tentang urusan yang ghaib dan kerana itu 
mereka dapat menuliskannya? (41). Apakah mereka hendak 
merancang-kan tipu daya -terhadap Muhammad)? 
Sebenarnya orang-orang yang kafir itulah yang akan 
menerima akibat tipu daya itu(42). Apakah mereka 

mempunyai Tuhan selain dari Allah? Maha Sucilah Allah dari 
segala apa yang disekutukan mereka(43). Dan andainya 
mereka melihat kepingan-kepingan dari langit itu gugur 
(untuk mengazab mereka ) r mereka berkata: Itulah awan 
tebal yang berlapis-lapis (yang membawa hujan)." (44) 



" Berilah peringatan. "(29) 

Perintah ini ditujukan kepada Rasulullah s.a.w. 
supaya beliau terus melaksanakan tugas memberi 
peringatan kepada kaumnya walaupun mereka 
menunjukkan sikap yang biadab dan melemparkan 
tuduhan yang keji terhadap beliau. Kadang-kadang 
mereka menuduh beliau sebagai seorang kahin dan 
kadang-kadang pula mereka menuduh beliau sebagai 
seorang gila. Mereka menuduh beliau dengan kedua- 
dua sifat ini kerana adanya kepercayaan yang lumrah 
di kalangan mereka bahawa kahin-kahin itu 
menerima petunjuk-petunjuk dari syaitan, dan syaitan 
pula boleh merasuk setengah-setengah orang dan 
menyebabkan mereka menjadi gila. Sebab yang 
mendorong mereka mengatakan Nabi itu kahin atau 
seorang gila ialah kerana mereka begitu bingung dan 
gugup menghadapi mukjizat Al-Qur'anul-Karim yang 
mengkagetkan mereka dengan ungkapan-ungkapan 
yang belum pernah diketahui mereka, sedangkan 
mereka satu kaum yang bijak dalam mengucapkan 
kata-kata yang indah dan seni. Oleh sebab mereka 
tidak mahu mengakui Al-Qur'an itu dari Allah kerana 
adanya penyakit dalam jiwa mereka, maka mereka 
perlu menghubungkan Al-Qur'an itu dengan satu 
sumber yang mengatasi kemampuan manusia dengan 
mengatakan bahawa Al-Qur'an itu adalah hasil dari 
bisikan-bisikan jin, atau hasil dari pertolongan- 
pertolongannya. Kesimpulannya pembawa Al-Qur'an 
ini sama ada ia seorang kahin yang menerima bisikan- 
bisikan dari jin atau seorang tukang sihir yang 
mendapat pertolongan jin atau seorang penyair yang 
menerima ilham dari jin atau seorang gila yang 
dirasuk syaitan, dan syaitan itulah yang 
membolehkannya mengeluarkan perkataan-perkataan 
yang menakjubkan itu. 

Ini adalah satu tuduhan yang amat keji, kerana itu 
Aliah S.W.T. menghiburkan hati Rasul-Nya dengan 
memperkecil-kecilkan tuduhan itu serta memberi 
pengakuan bahawa Dialah yang mengurniakan ni'mat 
nubuwwah kepada beliau, iaitu satu ni'mat yang tidak 
ada hubungan langsung dengan kerja kekahinan dan 
dengan pengidapan penyakit gila: 

k) S jJ 

"Engkau bukanlah 'seorang kahin dan bukan pula seorang 
gila dengan sebab ni'mat kerasulan yang dikurniakan 
Tuhanmu itu." (29) 

Kemudian AI-Qur'an mengecam perkataan mereka 
yang menuduh Rasulullah s.a.w. sebagai seorang 
penyair itu: 



"Atau apakah mereka berkata: (Muhammad) itu seorang 
yang kami tunggu-tunggu ditimpa kebinasaan? "(30) 

Mereka telah membuat tuduhan itu dan berkata 
sesama mereka: "Sabarlah menghadapinya dan 

tetapkan pendirian kamu hingga dia disambar maut, 
ketika itu barulah kita rehat," mereka saling berpesan 
supaya menunggu beliau disambar maut, kerana itu 
AI-Qur'an mengajar Rasulullah s.a.w. supaya 
menjawab kata-kata mereka dengan satu jawapan 
yang berbalut dengan ancaman: 



"Katakanlah (wahai Muhammad): Tunggulah kamu kerana 
sesungguhnya aku pun dari orang-orang yang ikut 
menunggu bersama kamu."(31) 

Maksudnya, tunggulah dan kamu akan mengetahui 
siapakah yang akan ditimpa bencana dan siapakah 
yang akan mendapat kemenangan. 

Biasanya ketua-ketua Quraisy itu digelarkan sebagai 
orang-orang bijak yang mempunyai akal fikiran yang 
waras dalam mengendalikan urusan kehidupan 
mereka, oleh sebab itu Al-Qur'an mengejek akal 
fikiran mereka terhadap Islam, kerana sikap mereka 
terhadap Islam adalah bertentangan dengan 
kebijaksanaan dan pemikiran akal yang waras. Al- 
Qur'an bertanya mereka dengan sendaan, adakah 
sifat-sifat yang mereka katakan terhadap Nabi 
Muhammad s.a.w. dan sikap yang mereka tunjukkan 
terhadap kerasulannya itu hasil dari pemikiran akal 
mereka yang bijak? Atau mereka sebenarnya kaum 
peiampau yang tidak mengikut saranan akal fikiran? 



"Apakah mereka disuruh akal fikiran mereka membuat 
tuduhan seperti ini atau mereka kaum yang peiampau? "(32) 


Pertanyaan pertama merupakan satu sindiran yang 
pedih dan pertanyaan yang kedua mengandungi 
tuduhan yang menghinakan, dan salah satu dari 
keduanya tepat mengenai mereka, kerana sikap 
mereka yang meragukan itu. 

Lidah mereka begitu lancang terhadap Rasulullah 
s.a.w. Mereka menuduh beliau mereka-rekakan Al- 
Qur'an, oleh kerana itu Al-Qur'an bertanya dengan 
gaya mencela: 

Atau apakah mereka menuduh dia (Muhammad) mereka- 
rekakan Al-Qur'an. "(33) 



Kemudian Al-Qur'an dengan segera menerangkan 
sebab tuduhan yang ganjil ini: 



"Bahkan sebenarnya mereka sengaja tidak mahu 
beriman! "(33) 

Keengganan hati mereka dari beriman itulah yang 
membuat mereka tergamak berkata begitu setelah 
mereka, tidak dapat memahami hakikat Al-Qur'an. 
Dan andainya mereka memahaminya tentulah mereka 
akan mengetahui bahawa Al-Qur'an itu bukanlah 
ciptaan manusia dan bahawa pembawanya pastilah 
seorang Rasul yang benar dan amanah. 

Oleh kerana hati mereka tidak dapat mengakui 
kebenaran Al-Qur'an, maka Allah mencabar mereka 
dengan bukti yang tegas yang tidak dapat 
dipertikaikan lagi: 



" Hendaklah mereka bawakan perkataan seperti AI~Qur'an 
jika mereka benar. "(34) 

Rahsia-rahsia Istimewa Ayat-ayat Al-Qur'an 

Cabaran ini telah disebut berulang-ulang kali di 
dalam Al-Qur'an dan telah disambut dengan penuh 
kelemahan dan kehinaan oleh pengingkar- 
pengingkarnya. Demikianlah sikap setiap orang kafir 
terhadap Al-Qur'an sehingga hari Qiamat. 

Ada satu rahsia istimewa yang terpendam di dalam 
AI-Qur'an. Rahsia itu dapat disedari oleh setiap orang 
yang mula-mula membaca ayat-ayat Al-Qur'an 
sebelum dia mengkaji tempat-tempat i'jaz (sudut- 
sudut seni yang melemahkan manusia) di dalam Al- 
Qur'an, iaitu dia akan merasa daya tarikan istimewa 
pada ungkapan-ungkapan Al-Qur'an itu. Dia merasa 
ada sesuatu di sebalik makna-makna yang dapat 
difahamkan akal dari ungkapan-ungkapan itu. Dia 
merasa ada sesuatu unsur yang tercurah ke dalam 
hatinya sebaik sahaja dia mendengar bacaan Al- 
Qur'an. Kadang-kadang unsur yang tercurah di dalam 
hatinya itu dapat difaham dengan jelas oleh setengah- 
setengah orang, dan kadang-kadang pula difaham 
secara samar-samar sahaja oleh setengah-setengah 
orang yang lain, tetapi unsur itu tetap ada di dalam 
mana-mana keadaan, dan unsur itu sukar dikenal- 
pastikan sumbernya, apakah sumbernya ialah 
ungkapan-ungkapan Al-Qur'an itu sendiri? Atau 
makna yang tersirat di dalam ungkapan-ungkapan Al- 
Qur'an? Atau gambaran dan bayangan yang 
dipancarkan oleh ungkapan-ungkapan AI-Qur'an? 
Atau nada istimewa Al-Qur'an itu sendiri yang 
berbeza dari nada perkataan-perkataan yang lain dari 
Al-Qur'an? Atau semua unsur-unsur AI-Qur'an yang 
terkumpul itu? Atau unsur-unsur ini di samping 
sesuatu yang di sebaliknya yang tidak terbatas. 

Itulah rahsia yang tersimpan di dalam setiap ayat AI- 
Qur'an yang dapat disedari oleh setiap orang yang 
mula-mula membaca Al-Qur'an, dan selepas itu 
barulah muncul rahsia-rahsianya yang lain yang 
didapati melalui penelitian, pemerhatian dan 
pemikiran terhadap susunan seluruh Al-Qur'an iaitu: 

Rahsia persepsi yang lengkap dan betul yang 
dicetuskan Al-Qur'an di dalam perasaan, hati dan 
akal, iaitu persepsi mengenai hakikat kewujudan 
manusia dan seluruh alam buana dan persepsi 


mengenai hakikat Allah sebagai hakikat pertama yang 
melahirkan segala hakikat yang lain. Juga rahsia 
mengenai cara yang diikuti Al-Qur'an untuk 
menegakkan konsep-konsep yang lengkap dan betul 
ini di dalam akal manusia, iaitu cara AI-Qur'an 
berbicara dengan fitrah manusia dengan 
menggunakan bahasa khusus yang tidak terdapat 
seumpamanya dalam seluruh kalam manusia, dan 
cara Al-Qur'an membalik-balikkan hati manusia dari 
segala sudut dan pintunya, juga cara Al-Qur'an 
mengubati hati manusia dengan pengubatan seorang 
pakar yang mengetahui segala sudutnya dan segala 
rahsianya. Juga rahsia mengenai semua bimbingan- 
bimbingan dan arahan-arahan yang menyeluruh, 
seimbang, serasi dan setaraf yang tidak terdapat sama 
sekali ’di dalam ciptaan-ciptaan manusia yang 
memang tidak mantap pada satu keadaan dan tahap 
itu, juga tidak meliputi semua aspek, tidak 
mempunyai imbangan yang sempurna, iaitu tidak 
lebih dan tidak kurang, tidak taksir dan tidak 
keterlaluan, juga tidak mempunyai keserasian yang 
mutlak yang bersih dari sebarang percanggahan dan 
pertentangan sama ada pada dasar-dasarnya atau 
pada cabang-cabang perinciannya. 

Semua gejala-gejala ini di samping rahsia-rahsia Al- 
Qur'an yang tersembunyi yang tidak dapat diingkari 
itu merupakan unsur-unsur yang menyalutkan Al- 
Qur'an dengan sifat i'jaz (sifat-sifat Al-Qur'an yang 
melemahkan manusia) yang mutlak di seluruh zaman. 
Ini adalah satu perkara yang tidak dapat dipertikaikan 
oleh seseorang yang menghormati perasaan dan 
dirinya dan menghormati hakikat yang begitu teguh, 
mendalam dan jelas apabila dia menghadapi AI- 
Qur'an dengan hati yang bersih dan waras: 



"Hendaklah mereka bawakan perkataan seperti AI-Qur'an 
Jika mereka benar. "(34) 

Kemudian Al-Qur'an mengemukakan pertanyaan 
tentang hakikat kewujudan diri mereka sendiri, iaitu 
satu hakikat yang pasti dihadapinya dan mereka tidak 
mungkin mentafsirkan hakikat ini dengan tafsiran 
yang berlainan dari tafsiran Al-Qur'an, iaitu tafsiran 
yang menjelaskan adanya Allah Pencipta yang 
menciptakan mereka: 



"Apakah mereka diciptakan tanpa pencipta atau apakah 
mereka menciptakan diri mereka sendiri? "(3 5) 

Hakikat Kewujudan Manusia 

Kemunculan mereka ke alam al-wujud tanpa 
pencipta itu merupakan satu perkara yang tidak dapat 
diterima oleh logik fitrah manusia dari awal-awal lagi. 
Ini tidak memerlukan sebarang perdebatan sama ada 
banyak atau sedikit Untuk mengatakan merekalah 
yang menciptakan diri mereka sendiri adalah satu 
perkara yang tidak pernah didakwa mereka dan tidak 
pernah pula didakwa oleh mana-mana makhluk yang 
lain. Jika kedua-dua andaian ini tidak sah mengikut 

logik fitrah manusia, maka tidak ada hakikat yang lain 
lagi melainkan hanya hakikat yang dikemukakan oleh 
Al-Qur'an, iaitu seluruh mereka adalah dari ciptaan 
Allah Yang Tunggal, dan tiada siapa yang berkongsi 
dengan Allah dalam kerja-kerja penciptaan ini, dan 
oleh kerana itu tiada harus bagi sesiapa pun berkongsi 
dengan-Nya dalam mana-mana urusan Rububiyah 
dan ibadat Hakikat ini merupakan satu logik yang 
amat jelas dan mudah difahamkan. 



"Apakah mereka yang menciptakan langit dan bumi? 
Bahkan sebenarnya mereka tidak mempunyai 
keyakinan? "(3 6) 


Mereka - dan mana-mana orang berakal yang 
berhakimkan logik fitrah - juga tidak mendakwa 
bahawa langit dan bumi itu menjadikan dirinya sendiri 
atau wujud tanpa pencipta. Mereka juga tidak 
mendakwa bahawa merekalah yang menciptakan 
langit dan bumi itu. Biasanya apabila ditanya mereka 
siapakah yang menciptakan langit dan bumi mereka 
akan menjawab "Allah", tetapi hakikat ini masih tidak 
jelas kepada mereka hingga kepada tahap keyakinan: 



" Bahkan sebenarnya mereka tidak mempunyai 
keyakinan. "(36) 

Kemudian Al-Qur'an membawa mereka turun 
sedarjah dari darjah penciptaan diri sendiri atau langit 
dan bumi, lalu ia bertanya kepada mereka: Adakah 
mereka memiliki perbendaharaan Allah dan 
menguasai segala urusan menahan dan memberi, 
urusan mudarat dan manfa'at? 



"Apakah mereka mempunyai perbendaharaan Tuhanmu 
atau apakah mereka menguasai teraju segala urusan? "(37) 

Jika mereka tidak begitu dan tidak pula mendakwa 
begitu, maka siapakah yang memiliki 
perbendaharaan-perbendaharaan itu dan siapakah 
yang menguasai teraju segala urusan itu? Al-Qur'an 
menjawab hanya Aliahlah yang menahan dan 
memberi, yang mentadbir dan mengendalikan segala 
urusan alam. Inilah satu-satunya pentafsiran 
mengenai segala urusan penahanan, pemberian, 
pentadbiran dan pengendalian yang berlaku di alam 
ini setelah tertolaknya andaian bahawa merekalah 
yang memiliki perbendaharaan-perbendaharaan alam 
dan menguasai pengendalian dan pentadbiran urusan 
alam. 

Kemudian AI-Qur'an membawa mereka turun 
sedarjah lagi dan bertanya sama ada mereka 
mempunyai alat untuk mendengar apa yang berlaku 
di langit selaku sumber yang menurunkan AI-Qur'an 
itu: 



"Apakah mereka mempunyai tangga (ke langit) hingga i 
mereka dapat mendengar (percakapan-percakapan ghaib) di 
sana? (Jika benar) hendaklah yang mendengar dari kalangan 
mereka itu membawa hujah yang jelas . "(38) 


Nabi Muhammad s.a.w. telah menerangkan kepada 
mereka bahawa beliau adalah utusan Allah yang telah 
menurunkan wahyu kepadanya, dan AI-Qur'an itu 
diturun kepadanya dari al-Mala'ul-A'la, tetapi mereka 
dustakan beliau. Oleh kerana itu, apakah mereka 
mempunyai tangga ke langit dan dapat mendengar 
apa yang sebenar berlaku di sana hingga mereka 
dapat mengetahui bahawa Muhammad itu bukannya 
diturunkan wahyu kepadanya dan apa yang didakwa 
beliau adalah tidak benar, jika demikian: 

*7 



"Hendaklah yang mendengar dari kalangan mereka itu 
membawa hujah yang jelas. "(38) 


Yakni bukti yang kuat yang boleh mempengaruhi 
manusia mempercayainya. Ayat ini memberi isyarat 
kepada kekuatan dan pengaruh Al-Qur'an yang 
terdapat pada ayat-ayatnya dan hujah-hujahnya yang 
dikemukakan kepada mereka, tetapi mereka sengaja 
bersikap angkuh dan degil untuk menerimanya. 


Kemudian Al-Qur'an menyoal salah satu dari 
dakwaan-dakwaan mereka yang bertentangan 
mengenai Allah S.W.T., iaitu dakwaan mereka 
bahawa malaikat itu adalah puteri-puteri Allah. Ia 
menyoal mereka secara langsung supaya mereka 
merasa bertambah malu dan hina: 



"Apakah wajar Allah mempunyai anak-anak perempuan 
sedangkan kamu mempunyai anak-anak lelaki?"(39) 


Percanggahan Dakwaan Mereka Dengan 
AdatResam Mereka 


Mereka menganggap anak-anak perempuan lebih 
rendah darjatnya dari anak-anak lelaki sehingga wajah 
mereka menjadi muram kerana sedih dan marah bila 
diberitahu bahawa mereka mendapat anak 
perempuan. Namun begitu, mereka tidak segan- 
segan menghubungkan anak-anak perempuan itu 
kepada Allah. Dalam ayat ini Allah menyangka! dan 
menghujahkan mereka dengan adat resam mereka 
sendiri supaya mereka merasa malu terhadap 
dakwaan mereka iaitu satu dakwaan yang jelas 
bertentangan dan tidak benar. 

Mereka merasa keberatan untuk menerima da'wah 
Rasulullah s.a.w. yang menyeru mereka kepada 
hidayat, sedangkan beliau mengemukakan da'wah itu 

kepada mereka dengan ikhlas dan percuma. Beliau 
tidak mengenakan sebarang upah dan bayaran. 

Sepatutnya tawaran ikhlas itu dihargai dengan cara 
yang paling mudah iaitu menerima Rasulullah s.a.w. 
dengan baik atau menolak dengan baik jika mereka 
tidak dapat menerima tawarannya. Dalam ayat 
berikut Al-Qur'an mengecam sikap mereka yang tidak 
wajar itu: 



"Apakah engkau (Muhammad) meminta upah dan kerana 
itu mereka berat menanggung hutang? "(40) 

Da'wah Tidak Mengenakan Sebarang Bayaran 

Maksudnya, adakah mereka menanggung hutang 
yang berat kerana engkau mengenakan bayaran ke 
atas mereka sebagai upah menyampaikan da'wah 
kepada mereka? Jika sebenarnya tidak ada sebarang 
upah dan bayaran yang dikenakan, maka alangkah 
kejinya perbuatan mereka. Perbuatan itu sewajarnya 
memalukan mereka bila dihadapkan kepada mereka. 

Kemudian AI-Qur'an kembali menyoal mereka 
tentang hakikat kewujudan dan kedudukan mereka di 
alam buana ini. Mereka hanya hamba-hamba yang 
dilingkungi batas-batas. Mereka hanya mengetahui 
bahagian yang lahir dari alam buana ini sahaja dan 
tidak mengetahui hakikat di sebaliknya. Hanya Allah 
Pencipta alam buana ini sahaja yang mengetahui 
hakikat yang ghaib, sedangkan mereka tidak dapat 
mengetahuinya kerana mereka hanya hamba-hamba 
sahaja: 



"Apakah mereka mempunyai pengetahuan tentang urusan 
yang ghaib dan kerana itu mereka dapat 
men uliskannya ? "(4 1 ) 


"Apakah mereka hendak merancangkan tipu daya (terhadap 
Muhammad)? Sebenarnya orang-orang yang kafir ituiah 
yang akan menerima akibat tipu daya itu. "(42) 

Maksudnya, orang-orang yang kafir itulah yang 
akan dibinasakan taqdir yang telah diaturkan Allah 
yang mengetahui segala yang ghaib, merekalah yang 
akan menerima akibatnya dan Allah itu sebijak-bijak 
yang merancangkan tindakan-tindakan balas. 



"Apakah mereka mempunyai Tuhan seiain dari Aliah? Maha 
Sucilah Allah dari segala apa yang disekutukan mereka. "(43) 

Maksudnya, adakah mereka mempunyai Tuhan 
yang lain dari Allah yang sanggup memelihara dan 
melindungi mereka dari tindakan Allah terhadap 
mereka? Maha Sucilah Allah S.W.T. dari tanggapan- 
tanggapan mereka yang karut-marut itu. 


Dengan pernyataan membersihkan Allah dari 
kepercayaan syirik dan dari sekutu-sekutu itu 
berakhirlah serangan yang bertubi-tubi dan gegak 
gempita itu. Kini segala kekeliruan mereka telah jelas 
dan terang dan segala hujah mereka telah 
dipatahkan, dan mereka sekarang sedang berdiri di 
hadapan hakikat yang terang dengan tangan yang 
kosong dari segala keuzuran dan segala alasan. Ketika 
inilah Allah mendedahkan hakikat mereka yang degil 
dan angkuh itu yang sanggup mempertikaikan 
kebenaran yang terang benderang dengan hanya 
berpegang kepada satu alasan yang sangat jauh dan 
mengelirukan: 



"Dan andainya mereka ■ melihat kepingan-kepingan dari 
langit itu gugur (untuk mengazab mereka), mereka berkata: 
Itulah awan tebal yang berlapis-lapis (yang membawa 
hujan). "(44) 


Mereka sedar bahawa mereka tidak mempunyai 
pengetahuan dalam urusan-urusan yang ghaib. 
Mereka tidak mengetahuinya dan tidak mampu untuk 
mengetahuinya dan mereka tidak menulis sesuatu apa 
pun dalam daftar ghaib, hanya Allah sahaja yang 
menulis dalam daftar ini segala perencanaan yang 
ditentukan kepada hamba-hamba-Nya. 

Sepatutnya orang yang menguasai urusan ghaib 
dengan segala perencanaan dan pentadbirannya 
inilah yang berkuasa mentadbir dan merancangkan 
tipu daya, tetapi mengapa pula orang-orang yang 
tidak mengetahui urusan ghaib dan tidak pula 
menulis di dalam daftar ghaib itu mahu berlagak 
untuk mengatur dan merancangkan tindakan- 
tindakan yang jahat terhadapmu? Mengapakah 
mereka merasa berkuasa meramalkan sesuatu yang 
akan berlaku di masa depan sehingga sanggup 
mengatakan bahawa Rasulullah s.a.w. adalah seorang 
penyair yang menunggu masa disambar maut? 



Maksudnya, jika Allah melepaskan 'azab ke atas 
mereka dalam bentuk kepingan-kepingan langit yang 
digugurkan ke atas mereka membawa kebinasaan, 
maka mereka akan berkata ketika melihat kepingan- 
kepingan langit itu gugur: 



"Itulah awan tebal yagg berlapis-lapis (yang membawa 
hujan)." (44) 

Mereka berkata begitu semata-mata kerana degil 
untuk menerima kebenaran walaupun pedang 
terhunus di atas leher mereka.. Mungkin ayat ini 
memberi isyarat kepada kisah kaum 'Ad dan kata-kata 
mereka ketika melihat awan mendung, angin ribut 
yang membawa maut dan kemusnahan: 

"Apabila mereka melihat 'azab berupa awan menuju ke 
lembah-lembah mereka , mereka berkata: Inilah awan yang 
akan menurunkan hujan kepada kita. Bukan ! Bahkan itulah 
'azab yang kamu pinta supaya datang dengan segera , itulah 
angin ribut yang mengandungi 'azab yang amat pedih yang 
membinasakan segala sesuatu dengan perintah Tuhannya." 

(Surah aI-Ahqaf: 24-25) 

yc sfc % * 

(Pentafsiran ayat-ayat 45 - 49) 

Apabila kedegilan dan keangkuhan mereka 
terhadap kebenaran itu telah sampai ke peringkat ini, 
maka Allah telah memerintah Rasulullah s.a.w. supaya 
jangan iagi beliau menghiraukan mereka dan supaya 
beliau tinggalkan mereka kepada pengadilan hari 
Qiamat dan 'azab seksa yang menunggu mereka, juga 
supaya beliau sabar menunggu keputusan Allah yang 
sentiasa memelihara dan melindungi-nya, dan supaya 
bertasbih memuji Allah di waktu pagi ketika bangkit 
dari tidur dan di waktu malam ketika bintang-bintang 
menghilangkan diri: 



"Oleh itu ; biarkanlah mereka (di dalam kesesatan) sehingga 
mereka menemui hari (Qiamat), di mana mereka akan 
dimatikan(45). "Pada hari itu tipu daya mereka tidak 
mendatangkan faedah kepada mereka sedikit pun dan tidak 
pula mereka diberi pertolongan(46). Sesungguhnya untuk 
orang-orang yang zalim disediakan suatu 'azab yang lain 
sebelum itu tetapi kebanyakan mereka tidak 
mengetahui(47). Sabarlah (wahai Muhammad) menunggu 
keputusan Tuhanmu ! Sesungguhnya engkau berada di mata 
Kami (dalam pengawasan Kami), dan bertasbihlah dengan 
memuji Tuhanmu semasa engkau bangun (dari tidur)(48). 
Juga hendaklah engkau bertasbih di waktu malam dan 
ketika bintang-bintang itu menghilangkan diri."(49) 

Ini satu pusingan serangan baru yang dimulakan 
dengan ancaman hari Qiamat yang mengerikan. Pada 
hari itu sangkakala akan ditiupkan dan mereka akan 
dimatikan iaitu sebelum berlakunya kebangkitan 
semula. Pada hari itu tiada berguna kepada mereka 
sebarang tadbir dan tiada siapa yang dapat menolong 
mereka. Jika pada hari ini mereka merancang 
tindakan-tindakan tipu daya, maka pada hari itu 


rancangan-rancangan tipu daya mereka tidak 
memberi faedah kepada mereka sedikit pun. Tetapi 
sebelum hari itu mereka akan dikenakan suatu 'azab 
yang lain yang tidak diketahui mereka. 

Dengan ancaman ini Al-Qur'an menamatkan cerita- 
cerita para pendusta yang zalim yang diburu begitu 
lama dan begitu keras, iaitu cerita yang berakhir 
dengan kedudukan mereka yang terancam dan 
ditunggu 'azab dari jauh dan dekat.. Setelah itu AI- 
Qur'an berpaling pula kepada Rasulullah s.a.w. yang 
di-tuduh dengan berbagai-bagai tuduhan oleh lidah 
mereka yang lancang. AI-Qur'an berpaling kepada 
beliau, lalu menyuruh beliau bersabar menghadapi 
kesulitan dan kepenatan, bersabar menghadapi 
pendustaan-pendustaan dan kelancangan lidah 
mereka, bersabar menjalani da'wah yang sukar dan 
panjang itu dengan menyerahkan segala urusan 
kepada keputusan Allah yang berkuasa melakukan 
apa sahaja yang disukai-Nya: 



"Sabarlah (wahai Muhammad) menunggu keputusan 
Tuhanmu. "(48) 


Arahan supaya bersabar itu merupakan pernyataan 
kasih dan inayah Ilahi yang dapat menghilangkan 
kesulitan-kesulitan dijalan perjuangan: 



"Sabarlah (wahai Muhammad) menunggu keputusan 
Tuhanmu , sesungguhnya engkau berada di mata Kami 
(dalam pengawasan Kami), dan bertasbihlah dengan memuji 
Tuhanmu semasa engkau bangun (dari tidur). "(48) 

Alangkah seninya ungkapan ini, alangkah indahnya 
gambaran ini dan alangkah tingginya penghargaan 
ini. 

la merupakan satu martabat yang belum pernah 
dicapai oleh seorang manusia yang lain, iaitu satu 
martabat yang digambarkan oleh Al-Qur'an dengan 
ungkapannya yang unik ini di antara semua ayat- 
ayatnya yang lain, malah di antara semua ungkapan 
AI-Qur'an yang serupa. 


Allah berfirman kepada Musa a.s.: 



"Dan Aku telah memilihmu sebagai rasul, maka dengar- 
kanlah apa yang akan diwahyukan kepadamu." 

(Surah Taha: 1 3) 



"Dan Aku telah melimpahkan ke atasmu kasih sayang dari- 
Ku dan supaya engkau diasuh di bawah mata-Ku (di bawah 
pengawasan-Ku). " 

(Surah Taha: 39) 



"Dan aku telah memilihmu sebagai utusan diri-Ku." 


(Surah Taha: 41) 


Semuanya merupakan ungkapan-ungkapan yang 
menunjukkan kedudukan-kedudukan yang tinggi, 
tetapi Allah berfirman kepada Muhammad s.a.w: 


"Sesungguhnya engkau berada di mata Kami (daiam 
pengawasan Kami). "(48) 

ini adalah satu ungkapan yang mengandungi kasih 
sayang dan kemesraan istimewa, satu ungkapan yang 
memberi satu bayangan yang unik, iaitu bayangan 
yang lebih halus dari segala bayangan, bayangan yang 
tidak dapat diterjemahkan oleh ungkapan manusia. 
Cukuplah bagi kita menunjukkan kepada 
bayangannya sahaja dan hidup di bawah bayangan 
itu. 




Di samping melahirkan kasih sayang ini, Ai-Qur'an 
menunjukkan pula jalan untuk mengadakan 
hubungan yang berterusan dengan Allah: 



"Dan bertasbihlah dengan memuji Tuhanmu semasa engkau 
bangun (dari tidur). "(48) 



"Juga hendaklah engkau bertasbih di waktu malam dan 
ketika bintang-bintang itu menghilangkan diri. "(49) 

Di sepanjang hari ketika bangun dari tidur dan di 
waktu malam dan semasa menghilangnya bintang- 
bintang di waktu Subuh terdapat peluang untuk 
meni'mati kasih sayang dan kemesraan ini. Ucapan 
tasbih itu merupakan bekalan, kasih sayang dan 
munajat hati nurani lebih-lebih lagi hati yang cintakan 
kekasih yang amat dekat 

